Document ID: 32004D0679

ΑΠΌΦΑΣΗ ΤΗΣ ΕΠΙΤΡΟΠΉΣ
της 5ης Οκτωβρίου 2004
σχετικά με την τροποποίηση της απόφασης 2004/630/ΕΚ περί έγκρισης των προγραμμάτων διενέργειας επιτηρήσεων στα κράτη μέλη για τη γρίπη των πτηνών σε πουλερικά και άγρια πτηνά κατά το 2004 και περί καθορισμού των κανόνων σύνταξης εκθέσεων και επιλεξιμότητας για την κοινοτική χρηματοδοτική συνδρομή στις δαπάνες εφαρμογής των εν λόγω προγραμμάτων
[κοινοποιηθείσα υπό τον αριθμό Ε(2004) 3607]
(Κείμενο που παρουσιάζει ενδιαφέρον για τον ΕΟΧ)
(2004/679/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 20,
Εκτιμώντας τα ακόλουθα:
(1)
Η απόφαση 90/424/ΕΟΚ προβλέπει χρηματοδοτική συνδρομή της Κοινότητας για την εφαρμογή τεχνικών και επιστημονικών μέτρων που είναι αναγκαία για την ανάπτυξη της κοινοτικής κτηνιατρικής νομοθεσίας και για την κτηνιατρική εκπαίδευση ή κατάρτιση.
(2)
Η απόφαση 2004/111/ΕΚ της Επιτροπής (2) προβλέπει τη διενέργεια επιτηρήσεων, το 2004, για τη γρίπη των πτηνών σε πουλερικά και άγρια πτηνά στα κράτη μέλη, υπό την προϋπόθεση ότι έχουν εγκριθεί από την Επιτροπή τα σχέδια για τη διενέργεια επιτηρήσεων· οι επιτηρήσεις αυτές θα ανιχνεύουν την παρουσία λοιμώξεων σε πουλερικά, οι οποίες θα μπορούσαν να οδηγήσουν σε αναθεώρηση της ισχύουσας νομοθεσίας και να συμβάλουν στη γνώση πιθανών απειλών για τα ζώα και για τους ανθρώπους από τα άγρια ζώα.
(3)
Τα προγράμματα που υποβλήθηκαν από τα κράτη μέλη εξετάστηκαν από την Επιτροπή στο πλαίσιο των κατευθυντήριων γραμμών που θεσπίστηκαν με την απόφαση 2004/615/ΕΚ περί τροποποίησης της απόφασης 2004/111/ΕΚ για τη διενέργεια επιτηρήσεων για τη γρίπη των πτηνών σε πουλερικά και άγρια πτηνά στα κράτη μέλη κατά το 2004 και διαπιστώθηκε ότι ήταν συνεπή με τις εν λόγω κατευθυντήριες γραμμές.
(4)
Λόγω των δυσκολιών που εντοπίστηκαν όσον αφορά την υλοποίηση παρόμοιων προγραμμάτων, για πρώτη φορά εγκρίθηκε στα νέα κράτη μέλη παράταση της προθεσμίας για την υποβολή των προγραμμάτων τους.
(5)
Τα προγράμματα των κρατών μελών που υποβλήθηκαν ήδη εγκρίθηκαν μεμονωμένα με την απόφαση 2004/630/ΕΚ της Επιτροπής (3), και τους έχει εγκριθεί χρηματοδοτική συνδρομή.
(6)
Τα προγράμματα που υπέβαλαν τώρα τα νέα κράτη μέλη εξετάστηκαν, κρίθηκαν σύμφωνα με τις κατευθυντήριες γραμμές που έχουν θεσπιστεί και πρέπει επομένως να εγκριθούν.
(7)
Ως εκ τούτου πρέπει να τροποποιηθεί η απόφαση 2004/630/ΕΚ ώστε να εγκριθούν τα επιμέρους προγράμματα που υποβλήθηκαν από τα νέα κράτη μέλη· ωστόσο, λόγω της εμπειρίας που έχει αποκτηθεί κατά τη διάρκεια πρόσφατων επιδημιών γρίπης των πτηνών, πρέπει να υπάρξει αναδιανομή της κοινοτικής χρηματοδοτικής συνδρομής.
(8)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα I της απόφασης 2004/630/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 5 Οκτωβρίου 2004.

Labels: 0
15
20
6